วันที่ 2 มกราคม 2561 ประจำเดือนมาน้อยมากๆ แล้วมาหลายวันอยู่ แต่มันหยุด วันที่ 7-8 เนี่ยค่ะ ไม่เคยเป็นมาก่อน แต่สีของมันจะออกน้ำตาลๆดำๆหน่อยค่ะ คาดว่ามันจะเป็นประจำเดือนรึป่าวค่ะ ไม่เเน่ใจ
สวัสดีค่ะ ประจำเดือน(menstruation) คือ การที่มีเลือดออกมาตรงตามช่วงเวลาทุกเดือน คือ ทุก 24-38 วัน โดยที่จำนวนวัน ปริมาณเลือดประจำเดือน ที่มีลักษณะเหมือนเดิมตลอดค่ะ ดังนั้นการที่มีลักษณะที่ไม่เหมือนเดิมอาจเป็นเลือดที่ออกผิดปกติ ที่ไม่ใช่ประจำเดือนค่ะสำหรับผู้หญิงที่อายุน้อย อาจมีได้บ้างที่รอบเดือน ห่างออกจากปกติ หรือ มีเลือดที่ออกนานกว่าปกติได้ถ้าไม่ได้มีเพศสัมพันธ์ (ที่มีความเสี่ยงต่อการตั้งครรภ์) หรือ ไม่ได้ใช้ยาฮอร์โมน หรือ ยาคุมกำเนิด สาเหตุส่วนมากอาจเกิดจาก การไม่ตกไข่ (Anovulation) สามารถเกิดได้ในคนอายุน้อย เนื่องจากเป็นช่วงที่มีการปรับระบบฮอร์โมนในร่างกายค่ะ ดังนั้น ในรอบเดือนที่ไม่มีการตกไข่ อาจเกิดเลือดที่ออกผิดปกติในรอบนั้นได้ ทำให้ลักษณะไม่เหมือนประจำเดือน เดือนอื่นๆค่ะหรือ อาจเกิดจาก การติดเชื้อ ซึงอาจเกิดจากการตกเชื้อที่ปากมดลูก อุ้งเชิงกราน มดลูก หรือรังไข่ได้ หรือ อาจมีติ่งเนื้อที่ปากมดลูก หรือในโพรงมดลูกที่ทำให้เลือดออกนานๆได้เช่นกันเนื่องจากการเกิดประจำเดือนในแต่ละรอบสัมพันธ์กับระบบฮอร์โมนภายในร่างกาย ซึ่งสามารถแปรปรวนได้ในบ้างครั้ง นอกเหนือจากสาเหตุข้างต้น ยังสามารถเกิดได้จากการที่มีภาวะเครียด ออกกำลังกายหักโหม น้ำหนักตัวเพิ่มมากขึ้น พักผ่อนไม่เพียงพอ ถ้าเป็นเช่นนี้ อาจลองดูอาการก่อนได้ เเต่ถ้ามีเลือดออกมานานเช่นนี้อีก หรือรอบเดือนคลาดเคลื่อนจากเดิม เเนะนำให้มาพบสูตินรีเเพทย์ เพื่อทำการตรวจหาสาเหตุเพิ่มเติมค่ะแต่ถ้าเพศสัมพันธ์มีความเสี่ยงว่าอาจมีการตั้งครรภ์เกิดขึ้น แนะนำให้ตรวจปัสสาวะเพื่อดูการตั้งครรภ์ร่วมด้วยค่ะ